מוטראמיט

מוטראמיט הוא מינרל אורתורומבי נדיר שנוסחתו הכימית (PbCu(VO4)(OH השייך לקבוצת הדסקלוזיט, קבוצה של מינרלים נדירים המכילים ונדיום, עופרת ואבץ (המוחלף במוטראמיט בנחושת) השייכים למחלקת הפוספטים. בעבר היה המוטראמיט מכונה גם קופרודסקלוזיט ופסיטאציניט.

המינרל תואר לראשונה ב-1876 על ידי הכימאי האנגלי הנרי אנפילד רוסקו (Henry Enfield Roscoe). מקור שם המינרל במקום בו נהגו לאגור אותו, הכפר מוטראם סנט. אנדרו (Mottram St. Andrew) בצ'שייר אנגליה, כנראה ממכרה פּים היל (Pim Hill) בשרוסבורי שבשרופשייר.

למינרל אין שום ערך כלכלי מלבד כאבן הנמכרת לאספנים. הדוגמאות המבוקשות הן אלו שבהם נוצר קרום ירוק מבריק נוצץ על פני האבן. מחירה של האבן יקר למדי בשל יופייה ונדירותה.

קישורים חיצוניים

 מוטראמיט באתר Mineral galleries
 מוטראמיט באתר Mindat
 מוטראמיט באתר webmineral
 

מינרלים